L’espectacle ‘Fahrenheit Ara Pacis’ serà l’acte inaugural de Sagunt: Capital Cultural Valenciana
25 d’abril 2018

​![](/media/stzlnef4/45ara-pacis-vila-real-cuerpo1.jpg)  

La companyia teatral Xarxa Teatre realitzarà l’espectacle ‘Fahrenheit Ara Pacis’, un acte que inaugurarà ‘Sagunt: Capital Cultural Valenciana’ dissabte que ve, 28 d’abril, a les 22.30 hores en la plaça Cronista Chabret. Es tracta d’un muntatge que aprofundix en el missatge pacifista i que ja s’ha pogut veure en diferents països com Suïssa, Mèxic, França i Corea del Sud. L’interés dels grans festivals internacionals sobre l’obra ha permés a Xarxa Teatre produir un espectacle de teatre de carrer de gran format.

El títol de l’espectacle fa referència als altars de la guerra que construïen els romans perquè els déus no els abandonaren i pogueren gaudir de períodes de pau. Uns altars convertits en cendres per noves guerres i religions. Xarxa utilitza totes les tècniques escèniques habituals en els seus muntatges –itinerància, grans elements mòbils, ús escènic de la pirotècnia, efectes lumínics espectaculars, etc- per mostrar a l’espectador la transformació d’una societat agrària i festiva que acaba per sucumbir al furor bel·licista. ‘Ara Pacis’ és un cant a la pau amb l’esperança que s’aprenga, per fi, dels errors del passat.

Xarxa Teatre, va nàixer a Vila-real (Castelló), i des de llavors ha viscut un creixement continuat. Des dels seus inicis, els directors, Manuel V. Vilanova i Leandre Ll. Escamilla, van optar pel carrer com a escenari per als seus espectacles. En tot este temps la companyia no ha renunciat als seus orígens i s’ha convertir en una de les companyies de teatre de carrer de gran format més personals del món. 

![](/media/rnblnryk/45ara-pacis-vila-real-cuerpo2.jpg) 

**Actes i activitats programades**

A més de l’espectacle ‘Fahrenheit Ara Pacis’, i amb motiu del projecte de Capital Cultural Valenciana, l’Ajuntament de Sagunt ha programat altres activitats per a dissabte que ve 28 d’abril. En primer lloc, a les 20.15 hores, tindrà lloc la recepció oficial a l’ajuntament, que comptarà amb la participació del president de la Generalitat Valenciana, Ximo Puig, així com del Conseller d’Educació, Vicent Marzà.

Com a novetats implantades enguany, dins del II Festival de Recreacions Històriques Saguntum Invicta, dissabte que ve a les 21.30 hores es farà per primera vegada una recreació d’un soterrament iber a la plaça Major.

D’altra banda, del 27 al 29 d’abril, Saguntum Ivicta oferix una àmplia programació, les actividades de la qual són gratuïtes per al públic, amb diferents espectacles com les pompes que es representaran els tres dies i els ludus al Teatre Romà.

*   [](http://www.facebook.com/sharer.php?u=https://aytosagunto.es/va/actualitat/l-espectacle-fahrenheit-ara-pacis-sera-l-acte-inaugural-de-sagunt-capital-cultural-valenciana/ "Facebook")
*   [](http://twitter.com/share?url=https://aytosagunto.es/va/actualitat/l-espectacle-fahrenheit-ara-pacis-sera-l-acte-inaugural-de-sagunt-capital-cultural-valenciana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-espectacle-fahrenheit-ara-pacis-sera-l-acte-inaugural-de-sagunt-capital-cultural-valenciana/ "Linked In")
*   [](mailto:?body=https://aytosagunto.es/va/actualitat/l-espectacle-fahrenheit-ara-pacis-sera-l-acte-inaugural-de-sagunt-capital-cultural-valenciana/)